

**Қазақстан Республикасы Президентiнiң шетелге сапарлары кезiнде оның жанына ерiп жүретiн делегациялардың құрамын бекiту тәртiбi туралы**

Қазақстан Республикасы Президентiнiң Өкiмi 1996 жылғы 10 қаңтардағы N 2752

      Мемлекет басшысының шетелге сапарларының тиiмдiлiгiн арттыру
мақсатында оның жанына ерiп жүретiн делегация құрамын ұсынудың
мынадай тәртiбi белгiленсiн:
  
      1. Ресми делегация мен ерiп жүретiн адамдардың құрамы жөнiндегi
ұсыныстарды Президент Әкiмшiлiгiнiң Басшысына сараптың мақсаты мен
бағдарламасына қарай мүдделi мемлекеттiк органдар мен лауазымды
адамдардың келiсiмi бойынша Сыртқы iстер министрлiгi;
  
      күзет қызметкерлерi мен экипаж жөнiнде Президенттiң Күзет
қызметiнiң басшылығы;
  
      бұқаралық ақпарат құралдарының өкiлдерi жөнiнде Президенттiң
баспасөз хатшысы;
  
      кәсiпкерлер топтарының құрамы жөнiнде Өнеркәсiп және сауда
министрлiгi табыс етедi.
  
      2. Президент Әкiмшiлiгiнiң Басшысы келiп түскен ұсыныстарды
қорытып, оны сапардың басталуына дейiн кемiнде бiр ай бұрын мемлекет
басшысының бекiтуiне енгiзедi.

Қазақстан Республикасының
Президентi

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК